ka en en en ka ka ka ka ka ka ka ka ka en ka ka en ka ka ka ka ka ka ka ka ka ka ka ka en en en ka en ka en ka en ka ka ka en en en ka en en az ka it ka it ka it ka it ka it ka en ka en ka en ka en ka en en en ka fr ka fr ka en ka en ka en ka en ka en ka en ka en ka en ka en ka en ka en ka en ka en zh en en
პუტინის ჯინაზე ჩადით საქართველოში – Geopressnews.ge
პუტინის ჯინაზე, ჩამოდით საქართველოში, – ამ სათაურით სტატიას „სიენენი“ აქვყენებს. საავტორო სვეტში უილ კეთკარტი მოუწოდებს მოგზაურებს, აუცილებლად ეწვიონ საქართველოს.
„ძვირფასო მოგზაურებო, ღვინის დამფასებლებო, ზღვის სანაპიროზე დასვენების მოყვარულებო, რომანტიკოსებო და ისტორიკოსები – მოგმართავთ ყველას, ვინც თავგადასავლებს ეძებს და უბრალოდ სურს, პუტინს ავნოს, საქართველოს თქვენი დახმარება სჭირდება. თუ ოდესმე გიფიქრიათ შავი ზღვის პირას, თურქეთსა და რუსეთს შორის მდებარე ამ პატარა ქვეყნის მონახულება, მაშინ ახლა საუკეთეო დროა. მივმართავ მათ, ვინც უკვე იმოგზაურა საქართველოში, დროა დაბრუნდეთ“, – წერს ჟურნალისტი.
მისივე თქმით, საქართველოში უკვე ერთ კვირაზე მეტია, არ წყდება საპროტესტო აქციები, რომელიც ქვეყენაში რუსი პოლიტიკოსის ვიზიტს მოჰყვა. „თუმცა ეს აქციები რუსი ხალხის წინააღმდეგ არ არის მიმართული“, – წერს უილ ​კეთკარტი. მისივე თქმით, მიუხედავად ამისა, პუტინმა რუსეთიდან საქართველოში ფრენების შეჩერების განკარგულება გასცა. „რუსეთის დუმის თავმჯდომარემ ქართველებისთვის ვიზების გაუქმების შესახებ ისაუბრა, ხოლო „როსპოტრებნადზორმა“ ქართული ღვინის იმპორტის შეჩერება არ გამორიცხა“, – ნათქვამია სტატიაში.
„საპროტესტო აქციების საპასუხოდ, პუტინი ცდილობს დასაჯოს, დაიმორჩილოს და გააკოტროს ქართველი ხალხი, რომელიც ხელისუფლებას სიმართლეს ეუბნება. დასაჯოს იმის გამო, რომ ქართველი ხალხი იყენებს საკუთარ უფლებას, თავისუფლად შეიკრიბოს და გამოხატოს საკუთარი აზრი და გადააყენოს საკუთარი პარლამენტის თავმჯდომარე, რომელმაც გადადგომის შესახებ განაცხადა, როდესაც დემონსტრანტებმა ეს მოითხოვეს“, – წერს ავტორი.
უილ კეთკარტის თქმით, რუსეთის პრეზიდენტი ამას იმის გამო აკეთებს, რომ არ სურს ანალოგიური პროტესტი რუსეთშიც დაიწყოს. „პუტინს სურს, დაამახინჯოს რეალობა, რათა დაარწმუნოს რუსები, რომ დემონსტრაციები რუსოფობიულ ხასიათს ატარებს“, – ნათქვამია სტატიაში.
„სიმართლე კომპლექსურია, მაგრამ მისი გაგება რთული არ არის. ქართველებს საკუთარი მიწის დაბრუნება სურთ. მათ სურთ, გაუზიარონ ის სტუმრებს, რადგან ქართველები სამშობლოთი ამაყობენ. საქართველოს ოკუპაციის ისტორია მტკივნეული და ზოგჯერ მწარეა. თუმცა, ქართველი ხალხი ამაზე დღეს ღიად საუბრობს და განიხილავს, რადგან მათ გამოხატვის თავისუფლება აქვთ. სწორედ ეს თავისუფლება აშინებს პუტინს იმაზე მეტად, ვიდრე რომელიმე არმია“, – ნათქვმია „სიენენის“ ვებგვერდზე გამოქვეყნებულ სტატიაში.
ავტორი აღნიშნავს, რომ ქართველ ხალხს სერიოზული უთანხმოება აქვს კრემლთან, თუმცა ეს არ ეხება რუს ხალხს. „რუსებს საქართველოში მიესალმებიან, ისე, როგორც ყოველთვის, თუმცა არა რუსულ ტანკებს და სამხედროებს“, – ნათქვამია სტატიაში.
„ქართველები საკუთარ თავს ევროპელებად მიიჩნევენ, თუმცა რუსულ კულტურას პატივს სცემენ. რუსული ენა, ლიტერატურა, ფილმები და ბალეტი დაფასებულია. რეალურად, ქართველ და რუს ხალხს დღეს უფრო მეტი საერთო აქვთ, ვიდრე ოდესმე ჰქონიათ. ორივე, საქართველოც და რუსეთიც ოკუპირებულია პუტინისა და მისი კორუმპირებული მოკავშირეების მიერ“, – წერს უილ კეთკარტი.
სტატიაში აღნიშნულია, რომ საქართველოს დახმარების ხელი უკვე გაუწოდა არაერთი დასავლური სახელმწიფოს საელჩომ, მათ შორის აშშ-ის დიპლომატიურმა მისიამ, რომელიც სოციალური მედიით მოუწოდებს ყველას, პუტინის აკრძალვის მიუხედავად ეწვიონ საქართველოს.
„თუ ამას ბევრი გააკეთებს, მაშინ პუტინის გეგმას უკუეფექტი ექნება ისე, როგორც 2006 წელს. ჩვენთვის, ვინც საქართველოში, პლანეტაზე ყველზე დიდი და ბოროტი ქვეყნის ჩრდილში ცხოვრობს, აგორებული კამპანია სოლიდარობის შთამაგონებელი მაგალითია. საქართველოს მხარდაჭერა ევროკავშირისა (მაშინ როდესაც სხვა წევრები ევროკავშირიდან მიდიან) და ნატო-ს მიმართ რეკორდულ ნიშნულს მიუახლოვდა. თუმცა, ორივე ორგანიზაცია, საქართველოს დახმარებისა და მისალმების მიუხედავად, რუსეთის ზეწოლის პირობებში მაინც ჩიხშია. მიუხედავად მათი წარსული დაპირებებისა, ცხადია, რომ არც ერთი არ მოდის საქართველოს დასახმარებლად, მაგრამ საქართველოს დახმარება ამ ქვეყნების მოქალაქეებს შეუძლიათ. ერთადერთი, რისი გაკეთებაც არის საჭირო, ესაა საქართველოში ჩასვლა“, – წერს სტატიის ავტორი.
მისივე თქმით, ათწლეულების განმავლობაში საქართველოში არაერთი იმპერია შეიჭრა, თუმცა საქართველო მაინც გადარჩა.
„ქართველებმა იციან მოქალაქეებისა და მათი მთავრობის გარჩევა. ეს გადამწყვეტია ოკუპაციის პირობებში გადასარჩენად. არ აქვს მნიშვნელობა, საიდან ხართ, მოსკოვიდან, მილუოკიდან თუ მოგადიშუდან, ახლა საქართველოს თქვენ სჭირდებით. მოდით, ვუპასუხოთ პუტინს და მისი ბოროტ აკრძალვას. დატკბით უძველესი ისტორიის მქონე ღვინით და ინოვაციური სამზარეულოთი. აღმოაჩინეთ ულამაზესი ქვეყანა, მომაჯადოებელი კავკასიის მთებით და აქტიური შავი ზღვის სანაპიროთი. ამით თქვენ პატარა ქართულ დემოკრატიას გაღვივებაში დაეხმარებით, წინ აღუდგებით გეოპოლიტიკურ მჩაგვრელს და ცხოვრებაში საუკეთესო დროს გაატარებთ. ისევე, როგორც 3,7 მილიონი ქართველი, მეც მზად ვარ, მეგზურობა გაგიწიოთ“, – წერს სტატიის ავტორი.
„ქართული ოცნებამ“ საქართველოს მასშტაბით მაჟორიტარი დეპუტატობის კანდიდატები წარადგინა
არავიინაა იმ ილუზიის ტყვეობაში, რომ ყველაფერი დალაგდა და პრობლემები აღარ არსებობს
ქართველმა ხალხმა, ბიძინა ივანიშვილის თაოსნობით დაამარცხა ძალადობრივი რეჟიმი და მოიპოვა თავისუფლება
Previous Article ქართველებმა ევროპულ თამაშებზე გამოსვლა 30 მედლით დაასრულეს
Next Article როგორი იქნება ახალი 10-ლარიანი კუპიურა,რომელიც ოქტომბრიდან გამოვა
View all posts by admin →
გიორგი კვირიკაშვილმა EBRD-ის ვიცე-პრეზიდენტთან განხორციელებული პროექტები და სამომავლო გეგმები განიხილა
1 ოქრო და 3 ვერცხლი _ ქართველ მოჭიდავეთა წარმატებები პოლონეთში
რა მოხდა “ლეოგრანდში”–სასტუმროს მენეჯმენტის ურთიერთგამომრიცხავი კომენტარები
ქუთაისის „ტორპედო“ საქართველოს ჩემპიონია
მტკვრის მარცხენა სანაპიროზე ერთმანეთს სამი მსუბუქი ავტომობილი შეეჯახა
Kimalisa - 1 ოქრო და 3 ვერცხლი _ ქართველ მოჭიდავეთა წარმატებები პოლონეთში
Jimalisa - 1 ოქრო და 3 ვერცხლი _ ქართველ მოჭიდავეთა წარმატებები პოლონეთში
MiclLob - გიორგი კვირიკაშვილმა EBRD-ის ვიცე-პრეზიდენტთან განხორციელებული პროექტები და სამომავლო გეგმები განიხილა
MichaelriT - ქუთაისის „ტორპედო“ საქართველოს ჩემპიონია
MichaelLaupe - ქუთაისის „ტორპედო“ საქართველოს ჩემპიონია
gabapentin 800 mg pill
ანრი ფუტკარაძე მსოფლიო ჩემპიონია
covid-19-ისგან საქართველოში კიდევ ერთი პაციენტი გარდაიცვალა
შვეიცარიამ საქართველოს მოქალაქეებს ყოველგვარი შეზღუდვისაგარეშე შვეიცარიაში შესვლის უფლება მისცა
როგორი იქნება პარლამენტის წინ მდებარე მოედანი
„ქართული ოცნებამ“ საქართველოს მასშტაბით მაჟორიტარი დეპუტატობის კანდიდატები წარადგინა
არავიინაა იმ ილუზიის ტყვეობაში, რომ ყველაფერი დალაგდა და პრობლემები აღარ არსებობს
ქართველმა ხალხმა, ბიძინა ივანიშვილის თაოსნობით დაამარცხა ძალადობრივი რეჟიმი და მოიპოვა თავისუფლება
„ქართული ოცნება“ ღირსეულად გაიმარჯვებს სამართლიან ბრძოლაში და ეს წარმატება ამ ქვეყანას სჭირდება
შემოდგომიდან ბათუმის ქუჩებში ელექტროავტობუსები გამოჩნდება
უსაფრთხო ქვეყნების მსოფლიო რეიტინგში საქართველო მე-4 ადგილზე გავიდა
დედაქალაქის მერია ვერის ბაღისა და თბილისის დენდროლოგიური პარკის რეაბილიტაციას გეგმავს
გრიგოლეთი-ქობულეთის შემოვლითი გზის მშენებლობა 2021 წელს დასრულდება
პასპორტების სიძლიერის გლობალურ ინდექსში ქართული პასპორტი დაწინაურდა და მე-15 ადგილზეა
თბილისში 2 ახალი საბაგირო ხაზი აშენდება
Copyright © 2022 Geopressnews.ge.
Powered by WordPress and HitMag.